**I U B I R E**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot te oglindești în ochii mei și-ai vrerii

și te bucuri că ai crescut mai mare;

dai s-alergi ca vântul, prin apusul serii,

dar clipa despărțirii în adâncuri doare.

Sever privești, obrajii rumeniți de soare

și te miri că mama m-a făcut frumos;

simți bătaia lunii, indiscretă-n depărtare,

că stelele pe boltă s-au lăsat mai jos.

Cu mâinile pe umeri și fără amănunte,

mă tot privești, asculți susur de frunze;

lejer împingi la vale sărutările pe frunte

și lași o remușcare, s-alunece pe buze.

Tot te oglindești în ochii mei și-ai vrerii

și te miri că mama m-a făcut frumos;

dai s-alergi ca vântul prin apusul serii,

dar aripa ți-e frântă și zbori atât de jos!